સામ્યવાદને સત્તાવાર રીતે નાબૂદ કરાયો છે અને ગોર્બાચેવની ક્રાંતિ પછી દેખાવ ખાતરની લોકશાહી રશિયામાં ચાલે છે.એથી જ પુતીને ચૂંટણીમાં સારી જીત મળી છે તેવો દેખાવ કરવો જરૂરી હતી. રશિયાની ચૂંટણીના નિરીક્ષણ માટે વિદેશથી પણ પ્રતિનિધિઓ આવ્યાં હતાં. લગભગ 15,000 વિદેશી નિરીક્ષકો સાથે કુલ 1,45,000 ઓબ્ઝર્વર્સ નિમાયા હતા. મતદારો પર દબાણ ઉપરાંત બીજી પણ ફરિયાદો મળી હતી. એક જગ્યાએ મતપેટી મતોથી ભરી દેવાઈ હતી, સીસીટીવીની આડે ફ્લેગ મૂકી દેવાયા હતા, બેલેટ પેપરની સંખ્યાનો તાળો મળતો નહોતો, મતદાનની ટકાવારી વધારવા મતદાર યાદીમાં જ છેલ્લી ઘડીએ ફેરફારો કરીને નાની કરી નખાઇ અને એક જગ્યા ઓબ્ઝર્વર પર જ હુમલો થયો હતો. દેખાવ સારો કરવાનો હતો એટલે કેટલીક જગ્યાએ સત્તાવાળાઓએ પગલાં પણ લીધા.